මේ අතර හම්බන්තොට දිස්ත්‍රික් සෞඛය සේවා අධ්‍යක්ෂ චමල් සංජිව වැඩිදුරටත් කියා සිටියේ රාජ්‍ය සේවා කොමිසන් සභාවේ නියමිත ක්‍රියා පටිපාටිය අනුව වෛද්‍ය ස්ථාන මාරු ලබා දී ඇතිබවයි.පෞද්ගලික ප්‍රයෝජන ලබමින් අයථා ලෙස රෝහල්වල රැඳී සිටි GMOA නිලතල දරන වෛද්‍යවරුන් රැසකට සිය සේවා ස්ථාන අහිමිවීමත්, දිස්ත්‍රික්කයේ ඇතැම් වෛද්‍යවරුන්ට එරෙහිව ඇති චෝදනා සඳහා විමර්ශන ආරම්භ වීමත් නිසා තමා කෙරෙහි උරණ වී ඔවුන් මව් සංගමය නොමග යවා මෙම වර්ජනය කරන බවද වෛද්‍ය චමල් සංජිව පැවසුවා.අගුනුකොලපලැස්ස වැඩ බලන ආයතන භාර වෛද්‍ය නිලධාරී ලෙස කටයුතු කළ වෛද්‍ය චානක විජේතුංග ප්‍රථමික ශ්‍රේණියේ වෛද්‍යවරයෙකු බවත් ඔහු වෙනුවට එම රෝහලට පළමු ශ්‍රේණියේ වෛදවරයෙකු සෞඛ්‍ය අමාත්‍යංශය පත් කර එවූ බවත් ඔහු කියා සිටිනවා.එහෙත් සති 2කට අසන්න කාලයක් නව නිලධාරියාට විධිමත් ලෙස රාජකාරි නොපවරා වැඩ බැලූ වෛද්‍යවරයා නිවාඩු දැමීම නිසා මිට පෙර ගැටළුවක් ද මතු වුනා.එහිදී මාධ්‍ය හමුවක් පවත්වා හම්බන්තොට දිස්ත්‍රික් සෞඛය සේවා අධ්‍යක්ෂ චමල් සංජිව හා නව පත්වීම ලැබූ වෛද්‍යවරයා අදහස් පළ කළා.